Þórdís Kolbrún Reykfjörð Gylfadóttir , ferðamála - , iðnaðar - , og nýsköpunarráðherra . Vísir / Vilhelm Endurbætur á dreifi - og flutningskerfi raforku hefur hafa gengið of hægt og óveðrið sem gengið hefur yfir landið í þessari viku er lærdómur um að gera þurfi betur . Þetta segir Þórdís Kolbrún Reykfjörð Gylfadóttir , ferðamála - , iðnaðar - , og nýsköpunarráðherra . Í færslu sem hún birtir á Facebook í dag nefnir hún dæmi um mágkonu sína sem vinnur á Heilbrigðisstofnun Vesturlands á Hvammstanga sem þurfti að finna lyf handa sjúklingum í svarta myrkri með vasaljós á enninu . „ Bærinn rafmagnslaus og ekkert varaafl . Eitt dæmi af ótalmörgum um áhrif óveðursins á það sem við köllum því stofnanalega nafni „ flutnings - og dreifikerfi raforku “ en snýst auðvitað um líf fólksins í landinu , “ skrifar Þórdís . Þá ítrekar hún í færslu sinni að hún standi við þau orð sín um að þeir sem búi á höfuðborgarsvæðinu geri sér ekki alltaf nógu vel grein fyrir þeim veruleika sem margir búi við úti á landi hvað þetta varðar . „ forstjóri Rarik staðfesti í útvarpsviðtali í morgun að það væri tvennt ólíkt að ræða við heimamenn um línulagnir en þá sem eiga jarðir en búa ekki sjálfir á svæðinu . Það er skýr birtingarmynd þess sem ég hef sagt . Vonandi eykst núna skilningur á mikilvægi traustra innvið , “ segir Þórdís . Henni séu þó efst í huga þeir sem hafi mátt þola ýmis harðindi vegna veðurofsans og þakklæti til viðbragðsaðila sem staðið hafa vaktina . „ Truflanir á þessum skala eru nær óþekktar þó að horft sé áratugi aftur í tímann . Það segir okkur að kerfið sé nokkuð gott . En ekki nógu gott . Landsnet hefur í níu ár af síðustu tíu náð markmiði sínu um 99,99% áreiðanleika kerfisins gagnvart forgangsnotendum . Það er góður árangur en óveðrið núna er engu að síður lærdómur um að gera þarf betur , “ segir í færslu Þórdísar . Aukin áhersla stjórnvalda á jarðstrengi hafi skilað sér í auknu afhendingaröryggi og halda þurfi áfram á þeirri braut . Tæknilegar hindranir geri það þó af verkum að það sé ekki hægt í öllum tilfellum . „ Endurbætur hafa gengið of hægt . Sérfræðingar fullyrða að samþykktarferlið hafi tafið úrbætur sem í einhverjum tilvikum hefðu dregið stórlega úr vandkvæðunum núna . Í dag er mikilvægast að koma aftur á rafmagni alls staðar eins fljótt og auðið er . En samhliða því ætlum við strax að greina atburðarásina og hvernig koma megi í veg fyrir þessa stöðu , “ segir Þórdís . " Ríkisstjórnin mun taka höndum saman og leggjast yfir það sem gekk á hérna á undanförnum dögum og fara í það hvernig við getum farið bara í beinharðar aðgerðir til þess að læra af því , “ segir Þórdís Kolbrún Reykfjörð Gylfadóttir , ferðamála - iðnaðar - og nýsköpunarráðherra . Sigurður Ingi Jóhannsson samgöngu - og sveitarstjórnarráðherra segir óveðrið sem gekk yfir landið hafa minnt landsmenn illilega á hvað maðurinn á sér lítils gagnvart náttúruöflunum .